Zadeva C‑626/11 P

Polyelectrolyte Producers Group GEIE (PPG) in SNF SAS

proti

Evropski agenciji za kemikalije (ECHA)

„Pritožba — Evropska agencija za kemikalije (ECHA) — Registracija, evalvacija in avtorizacija kemikalij — Uredba (ES) št. 1907/2006 (Uredba REACH) — Člena 57 in 59 — Snovi, ki so predmet avtorizacije — Opredelitev akrilamida kot snovi, ki vzbuja veliko skrb — Vključitev na seznam kandidatnih snovi — Objava seznama na internetni strani ECHA — Ničnostna tožba, vložena pred to objavo — Dopustnost“

Povzetek – Sodba Sodišča (četrti senat) z dne 26. septembra 2013

Ničnostna tožba – Izpodbojni akti – Pojem – Akt z zavezujočimi pravnimi učinki – Odločba Evropske agencije za kemikalije (ECHA), s katero je neka snov opredeljena kot snov, ki vzbuja veliko skrb – Vključitev – Odločba, ki ima pravne učinke šele od objave (člen 263, prvi odstavek, PDEU; Uredba št. 1907/2006 Evropskega parlamenta in Sveta, člen 59(10)) Ničnostna tožba – Roki – Začetek – Datum objave – Vložitev tožbe pred navedenim dnem – Dopustnost (člen 263, šesti odstavek, PDEU)

Akt, kot je odločba Evropske agencije za kemikalije (ECHA), s katero je neka snov opredeljena kot snov, ki izpolnjuje merila iz člena 57 Uredbe št. 1907/2006 o registraciji, evalvaciji, avtorizaciji in omejevanju kemikalij (REACH), je mogoče izpodbijati z ničnostno tožbo na podlagi člena 263, prvi odstavek, drugi stavek, PDEU, če ga je sprejel urad ali agencija Evropske unije, in če ima pravni učinek za tretje osebe. Pravne obveznosti, ki izhajajo iz takega akta, za zadevne osebe veljajo šele od objave seznama kandidatnih snovi, ki vključuje to snov, saj je ta objava določena v odstavku 10 člena 59 navedene uredbe. Kadar je namreč objava akta določena z ureditvijo Unije, se lahko navedene osebe šele od te objave nedvoumno seznanijo s svojimi pravicami in obveznostmi ter ukrepajo v skladu z njimi. (Glej točke od 30 do 32.) Da bi se zadevnim osebam dalo dovolj časa za izpodbijanje objavljenega akta Unije ob celovitem poznavanju zadeve, začne rok za vložitev tožbe zoper tak akt v skladu s členom 263, šesti odstavek, PDEU teči šele od njegove objave. Ta določba ne nasprotuje temu, da bi tožeča stranka pri Sodišču vložila tožbo takoj, ko je sporna odločba sprejeta, ne da bi čakala na uradno obvestilo o tej odločbi ali njeno objavo, tako da se zoper tožbo ni mogoče sklicevati na nedopustnost na podlagi dejstva, da je bila v sodno tajništvo Sodišča vložena pred objavo te odločbe. Čeprav so akti ali odločbe, zoper katere je mogoče vložiti ničnostno tožbo, v smislu člena 263 PDEU ukrepi z zavezujočimi pravnimi učinki, ki lahko posežejo v interese tožeče stranke, tako da izrazito spremenijo njen pravni položaj, pa v tem členu ni določeno, da je vložitev te tožbe odvisna od objave teh ukrepov ali uradnega obvestila o njih. Poleg tega vložitev tožbe zoper akt Unije pred njegovo objavo, če je bil ta akt sprejet, nikakor ne posega v namen roka za vložitev tožbe, ki je zagotoviti pravno varnost s preprečitvijo položaja, v katerem bi se akti Unije, ki imajo pravne učinke, lahko izpodbijali nedoločno dolgo Zato objava akta, čeprav sproži tek rokov za vložitev tožbe, po izteku katerih akt postane pravnomočen, ni pogoj za nastanek pravice do vložitve tožbe zoper zadevni akt. (Glej točke 33, 35 in od 37 do 39.)

Zadeva C‑626/11 P

Polyelectrolyte Producers Group GEIE (PPG) in SNF SAS

proti

Evropski agenciji za kemikalije (ECHA)

„Pritožba — Evropska agencija za kemikalije (ECHA) — Registracija, evalvacija in avtorizacija kemikalij — Uredba (ES) št. 1907/2006 (Uredba REACH) — Člena 57 in 59 — Snovi, ki so predmet avtorizacije — Opredelitev akrilamida kot snovi, ki vzbuja veliko skrb — Vključitev na seznam kandidatnih snovi — Objava seznama na internetni strani ECHA — Ničnostna tožba, vložena pred to objavo — Dopustnost“

Povzetek – Sodba Sodišča (četrti senat) z dne 26. septembra 2013

Ničnostna tožba — Izpodbojni akti — Pojem — Akt z zavezujočimi pravnimi učinki — Odločba Evropske agencije za kemikalije (ECHA), s katero je neka snov opredeljena kot snov, ki vzbuja veliko skrb — Vključitev — Odločba, ki ima pravne učinke šele od objave (člen 263, prvi odstavek, PDEU; Uredba št. 1907/2006 Evropskega parlamenta in Sveta, člen 59(10)) Ničnostna tožba — Roki — Začetek — Datum objave — Vložitev tožbe pred navedenim dnem — Dopustnost (člen 263, šesti odstavek, PDEU)